SIARAN MEDIA UNTUK SIARAN SEGERA 4 September 2023 UEM Edgenta Rangkul Dua Anugerah di '2023 World Green & Sustainability Summit' KUCHING, 4 SEPTEMBER - UEM Edgenta Berhad ("UEM Edgenta" atau "Syarikat"), syarikat Pengurusan Aset dan Penyelesaian Infrastruktur yang terkemuka di rantau ini, mengumumkan pencapaian cemerlangnya sebagai penerima "World Sustainability Icon Leadership Lifetime Achievement Award" yang disampaikan kepada Syahrunizam Samsudin, Pengarah Urusan dan Ketua Pegawai Eksekutif UEM Edgenta, serta "Outstanding World ESG Impact Award" yang mengiktiraf usaha kelestarian UEM Edgenta di acara 2023 World Green & Sustainability Summit ("WGSS") baru-baru ini. Dianjurkan oleh World Green Organization ("WGO"), United Nations Global Compact ("UNGC"), dan KSI Strategic Institute for Asia Pacific ("KSI"), WGSS, yang dihoskan bersama oleh Kerajaan Sarawak, menghimpunkan pegawai kerajaan, pemimpin-pemimpin industri, pakar akademik dan wakil masyarakat dengan matlamat bersama bagi memupuk perkongsian awam-swasta-rakyat bagi pertumbuhan hijau yang mampan dan inklusif, sejajar dengan Matlamat Pembangunan Mampan Pertubuhan Bangsa-Bangsa Bersatu No. 16 - "Kerjasama demi Matlamat." Majlis ini turut dimeriahkan dengan kehadiran, Datuk Patinggi Tan Sri (Dr) Abang Haji Abdul Rahman Zohari, Premier Sarawak Sidang kemuncak berprestij ini bertujuan untuk menangani isu global yang mendesak, termasuk perubahan iklim, pelaburan mampan dan kewangan hijau, sambil memperjuangkan prinsip Alam Sekitar, Sosial dan Tadbir Urus ("ESG") untuk mempromosikan ekonomi yang lebih hijau dan dunia yang lebih baik untuk semua. Sumbangan luar biasa UEM Edgenta kepada arena kemampanan dalam memperjuangkan prinsip ESG secara aktif telah berjaya memperoleh penghormatan tersendiri dengan menerima dua anugerah berprestij, sekaligus membuktikan komitmen Syarikat yang tidak berbelah bahagi dalam mempromosikan dan memupuk masa hadapan yang mampan. Syahrunizam Samsudin, menzahirkan rasa gembira atas pencapaian penting ini, menyatakan, "Penganugerahan "Outstanding World ESG Impact Award" ini merupakan pengiktirafan yang padu terhadap dedikasi tanpa henti kami kepada kelestarian alam sekitar dan usaha tanpa jemu kami untuk memacu impak positif dalam komuniti di mana kami berkhidmat. Di UEM Edgenta, kami yakin bahawa kerjasama adalah asas kepada perubahan transformatif, dan kami berbesar hati menerima pengiktirafan bagi komitmen berterusan kami terhadap prinsip ESG." Disiarkan oleh UEM Edgenta Berhad. Sekiranya terdapat sebarang pertanyaan, sila hubungi Wan Laila Fatihah, Ketua, Komunikasi Korporat / Ali Baizuri Razali, Pengurus, Perhubungan Media Page 1 of 2
SIARAN MEDIA UNTUK SIARAN SEGERA 4 September 2023 "UEM Edgenta secara aktif mengibarkan panji-panji dalam memajukan kecekapan tenaga dan sumber boleh diperbaharui, pada masa yang sama memupuk ekosistem rendah karbon sambil terus meningkatkan portfolio penyelesaian tertumpu kemampanan kami. Kami yakin komitmen kami untuk merintis penyelesaian pintar dan mampan, merangkumi Pensijilan Bangunan Hijau, Kontrak Prestasi Tenaga yang inovatif dengan sifar kos pendahuluan, serta analisis data ESG lanjutan, adalah sejajar dengan visi keseluruhan Pelan Hala Tuju Peralihan Tenaga Negara (NETR)," tegasnya lagi. Atas usaha beliau, Syahrunizam Samsudin telah dianugerahkan "2023 World Sustainability Icon Leadership Lifetime Achievement Award" sebagai pengiktirafan terhadap kepimpinan yang luar biasa dan pendekatan pemikiran ke hadapan dalam menyatukan teknologi dan kemampanan. Di bawah seliaannya, UEM Edgenta telah mengatur transformasi yang luar biasa dalam sektor pengurusan prasarana, memanfaatkan teknologi terkini untuk memacu amalan mesra alam dan cekap-sumber. Kepimpinan berwawasan beliau bukan sahaja mendorong penggunaan penyelesaian baharu yang membawa kepada kemunculan penggunaan idea yang dipacu kemampanan untuk bandar pintar, malah meluaskan jejak Syarikat dan falsafah ESG ke pasaran global. Ketika dunia menantikan COP28 di UAE pada November ini, 2023 World Green & Sustainability Summit berfungsi sebagai perhimpunan penting pemimpin serantau dan antarabangsa, menetapkan hala tuju untuk dialog dan kerjasama yang bermakna bagi menangani cabaran alam sekitar yang paling mendesak pada masa ini. Susulan daripada itu, UEM Edgenta kekal teguh dalam komitmennya untuk memacu perubahan positif, memupuk perkongsian, dan berusaha ke arah masa depan yang lebih hijau dan lebih mampan untuk semua. Kedua-dua anugerah itu melengkapkan lagi anugerah 2022 Star Media Group ESG Positive Impact Awards yang diterima sebelum ini, di mana Syarikat menerima pengiktirafan dalam empat kategori: Tenaga Boleh Diperbaharui (Renewable Energy), Kecekapan Tenaga (Energy Efficiency), Pengurusan Bakat (Talent Management), dan Kesihatan & Kesejahteraan Yang Baik (Good Health & Well Being). Tamat- Mengenai UEM Edgenta Berhad UEM Edgenta adalah syarikat Pengurusan Aset dan Penyelesaian Infrastruktur terkemuka di rantau ini dan anak syarikat UEM Group. Disenaraikan di Pasaran Utama Bursa Malaysia Securities Berhad (KLSE: EDGENTA), kepakaran kami meliputi bahagian Healthcare Support dan Property & Facility Solutions, serta Infrastructure Services yang merangkumi penyelesaian untuk lebuh raya dan rel, termasuk pengurusan projek dan perkhidmatan kejuruteraan menerusi OPUS Consultants. Berpandukan visi 'Edgenta of the Future 2025', rangkaian menyeluruh perkhidmatan perniagaan UEM Edgenta didorong oleh kemajuan teknologi sepanjang kitaran hayat aset perniagaan termasuk perundingan, perolehan & perancangan pembinaan, operasi & penyelenggaraan, serta pengoptimuman, pemulihan dan naik taraf. Penyelesaian digital merentasi pelbagai industri meletakkan UEM Edgenta sebagai peneraju untuk menjadi Syarikat Penyelesaian Berdaya Teknologi dengan tumpuan pada penjagaan kesihatan menjelang 2025. UEM Edgenta mempunyai kehadiran operasi di Malaysia, Singapura, Indonesia, Taiwan Emiriah Arab Bersatu dan Kerajaan Arab Saudi. Disiarkan oleh UEM Edgenta Berhad. Sekiranya terdapat sebarang pertanyaan, sila hubungi Wan Laila Fatihah, Ketua, Komunikasi Korporat / Ali Baizuri Razali, Pengurus, Perhubungan Media Page 2 of 2